Lei Sciéncias e leis Arts

Lei Sciéncias e leis Arts es un tablèu dau pintre flamenc Adriaan van Stalbemt (1580-1662) realizat dins lo corrent de la premiera mitat dau sègle XVII. Uei, es expausat au Musèu dau Prado de Madrid.

La pintura representa tres grops de personas que regardan d'òbras artisticas, de trabalhs e d'otís scientifics e un tablèu mostrant la destruccion d'òbras d'art per de protestants olandés. La pintura d'Adriaan van Stalbemt es una òbra de propaganda que son objectiu èra de sostenir la politica espanhòla dins lei País Bas. Son tablèu mostra donc d'un biais fòrça favorable la proteccion donada ais intellectuaus e ais artistas per l'Espanha catolica e l'opausa ai destruccions supausadas menadas per lei protestants dei Províncias Unidas.

 Liames intèrnes 

 Adriaan van Stalbemt.

 Bibliografia 

 (es) Matías Díaz Padrón, Museo del Prado: catálogo de pinturas: escuela flamenca, 1975, p. 381.

 Nòtas e referéncias 

Categoria:Òbra d'Adriaan van Stalbemt